**Αποστολή Δικαιολογητικών-Ταυτοποίηση στοιχείων Πρωτοετών Φοιτητών/τριών**

**ακαδημαϊκού έτους 2021-2022**

Παρακαλούνται οι πρωτοετείς φοιτητές να διαβάσουν προσεκτικά όλο το κείμενο της ανακοίνωσης.

Καλούνται οι πρωτοετείς φοιτητές ακαδημαϊκού έτους 2021-2022 για την ταυτοποίηση των στοιχείων τους στο Τμήμα, **να προσκομίσουν ταχυδρομικώς ή με ταχυμεταφορά (courier) με δικής τους χρέωσης, από τη Δευτέρα 4 Οκτωβρίου έως και τη Δευτέρα 11 Οκτωβρίου 2021** τα ακόλουθα δικαιολογητικά:

1. Εκτυπωμένη και υπογεγραμμένη την αίτηση εγγραφής (επισυνάπτεται). **ΠΡΟΣΟΧΗ** τα στοιχεία να συμπληρώνονται με ευδιάκριτα γράμματα, και το κινητό τηλέφωνο καθώς και το email να είναι αυτά που χρησιμοποιούνται

2. Εκτυπωμένη την Ηλεκτρονική Αίτηση εγγραφής από την εφαρμογή του Υπουργείου Παιδείας και Θρησκευμάτων (επισυνάπτεται), η οποία θα πρέπει να φέρει **ΤΟ ΘΕΩΡΗΜΕΝΟ ΤΟΥ ΓΝΗΣΙΟ ΤΗΣ ΥΠΟΓΡΑΦΗΣ** από Αστυνομική αρχή ή ΚΕΠ ή μέσω του gov.gr)

3. Φωτοαντίγραφο απολυτηρίου Λυκείου

4. Ευκρινές φωτοαντίγραφο Δελτίου Αστυνομικής Ταυτότητας ή διαβατηρίου

5. Δύο (2) φωτογραφίες τύπου αστυνομικής ταυτότητας (έγχρωμες)

6.Βεβαίωση ΑΜΚΑ φοιτητή (φωτοτυπία του βιβλιαρίου ασφάλισης ή φωτοτυπία οποιουδήποτε άλλου δημόσιου εγγράφου, όπου φαίνεται ο ΑΜΚΑ).

7. Εκτυπωμένη και υπογεγραμμένη την υπεύθυνη δήλωση (επισυνάπτεται), η οποία θα πρέπει να φέρει **ΤΟ ΘΕΩΡΗΜΕΝΟ ΤΟΥ ΓΝΗΣΙΟ ΤΗΣ ΥΠΟΓΡΑΦΗΣ** από Αστυνομική αρχή ή ΚΕΠ ή μέσω του gov.gr), ότι συναινούν στη διαχείριση των προσωπικών δεδομένων τους από τις Υπηρεσίες του ΔΙ.ΠΑ.Ε. και ότι δεν φοιτούν σε άλλο ΑΕΙ.

8. Πιστοποιητικό Γέννησης, στο οποίο αναγράφεται ο Αριθμός Μητρώου Αρρένων (Ισχύει **αποκλειστικά** για τους άρρενες φοιτητές).

9. Για τους Έλληνες Πολίτες της Μουσουλμανικής Μειονότητας Θράκης, Βεβαίωση ότι είναι εγγεγραμμένοι στα δημοτολόγια Δήμου του Νομού Έβρου, Ροδόπης ή Ξάνθης.

 10. Σε περίπτωση φοίτησης σε άλλο Τμήμα η βεβαίωση διαγραφής θα ζητηθεί Υπηρεσιακά με βάση τη δήλωση του φοιτητή κατά την ηλεκτρονική αίτηση εγγραφής του. Επισημαίνεται ότι η διαδικασία αυτή δεν αφορά όσους έχουν ήδη ζητήσει και λάβει τη βεβαίωση διαγραφή τους. Εάν η διαγραφή έχει ήδη ζητηθεί από τον ίδιο τον/την φοιτητή/φοιτήτρια, θα πρέπει να κατατεθεί στη Γραμματεία και η Βεβαίωση Διαγραφής.

Προκειμένου και για την προστασία της δημόσιας υγείας και την αποφυγή διάδοσης του COVID-19, τα παραπάνω δικαιολογητικά παρακαλούνται οι φοιτητές να τα αποστείλουν ταχυδρομικώς ή με ταχυμεταφορά (courier) δικής τους χρέωσης, στη διεύθυνση της Γραμματείας:

**ΔΙΕΘΝΕΣ ΠΑΝΕΠΙΣΤΗΜΙΟ ΤΗΣ ΕΛΛΑΔΟΣ**

**ΣΧΟΛΗ ΕΠΙΣΤΗΜΩΝ ΥΓΕΙΑΣ**

**ΤΜΗΜΑ ΝΟΣΗΛΕΥΤΙΚΗΣ ΠΑΡΑΡΤΗΜΑ ΔΙΔΥΜΟΤΕΙΧΟΥ**

**ΒΑΣ. ΓΕΩΡΓΙΟΥ 3**

**ΔΙΔΥΜΟΤΕΙΧΟ Ν. ΕΒΡΟΥ**

**ΤΚ 68300**

**ΤΗΛ 2553025111 & 2553025063**

Η χορήγηση των κωδικών πρόσβασης στις ηλεκτρονικές υπηρεσίες του Τμήματος, καθώς και των βεβαιώσεων σπουδών θα γίνει μετά την ολοκλήρωση της εγγραφής με αποστολή στα email που έχετε υποδείξει.

Η ενεργοποίηση των κωδικών πρόσβασης θα γίνεται τρεις (3) μέρες μετά από την παραλαβή του email. Αν κατά την ενεργοποίηση αντιμετωπίσετε τεχνικά προβλήματα, επικοινωνείτε με το Κέντρο Διαχείρισης Δικτύου στο email: noc@teiemt.gr

**ΟΙ ΔΗΛΩΣΕΙΣ ΜΑΘΗΜΑΤΩΝ ΓΙΑ ΤΟ ΧΕΙΜΕΡΙΝΟ ΕΞΑΜΗΝΟ 2021-2022 ΤΩΝ ΝΕΟΕΙΣΑΧΘΕΝΤΩΝ ΦΟΙΤΗΤΩΝ ΘΑ ΠΡΑΓΜΑΤΟΠΟΙΗΘΟΥΝ ΑΠΟ ΤΗΝ ΓΡΑΜΜΑΤΕΙΑ**

**Σας ενημερώνουμε ότι όταν ολοκληρωθούν οι απαιτούμενες διαδικασίες, θα αναρτηθεί ωρολόγιο πρόγραμμα μαθημάτων χειμερινού εξαμήνου ακαδημαϊκού έτους 2021-2022  του Τμήματος Νοσηλευτικής Παράρτημα Διδυμοτείχου στο οποίο θα αναφέρεται:**

**α) ο τρόπος διδασκαλίας,**

**β) τα μαθήματα που θα πραγματοποιηθούν  και**

**γ) οι ημέρες και ώρες διεξαγωγής τους.**

**ΔΙΕΥΚΡΙΝΙΣΕΙΣ**

Α) Επιτυχόντες που **ΔΕΝ ΕΧΟΥΝ ΠΡΑΓΜΑΤΟΠΟΙΗΣΕΙ ΤΗΝ ΗΛΕΚΤΡΟΝΙΚΗ ΤΟΥΣ ΕΓΓΡΑΦΗ** στο Υπουργείο Παιδείας και Θρησκευμάτων για οιονδήποτε λόγο (π.χ. μη κατοχή Α.Μ.Κ.Α. ή αριθμού κινητού τηλεφώνου, ανωτέρα βία, σοβαρή ασθένεια, στράτευση ή απουσία στο εξωτερικό, θεομηνία ή άλλο σπουδαίο λόγο εξαιτίας του οποίου δεν κατέστη δυνατή η εμπρόθεσμη ηλεκτρονική εγγραφή), η διαδικασία εγγραφής πραγματοποιείται ως εξής:

1. Με υποβολή αίτησης μέσω μηνύματος ηλεκτρονικού ταχυδρομείου (email) ή με ταχυδρομική αποστολή προς τη Γραμματεία του Τμήματος, στην οποία εκτίθενται οι λόγοι της καθυστέρησης.

2. Όλα τα παραπάνω δικαιολογητικά

3. Υπεύθυνη Δήλωση του ν. 1599, η οποία θα πρέπει να φέρει ΤΟ **ΘΕΩΡΗΜΕΝΟ ΤΟΥ** ΓΝΗΣΙΟ ΤΗΣ ΥΠΟΓΡΑΦΗΣ από Αστυνομική αρχή ή ΚΕΠ ή μέσω του gov.gr, στην οποία θα δηλώνει ότι όλα τα στοιχεία και τυχόν δικαιολογητικά που υποβάλλει, είναι ακριβή και αληθή.

Η εν λόγω εκπρόθεσμη αίτηση εγγραφής υποβάλλεται εντός αποκλειστικής προθεσμίας σαράντα πέντε (45) ημερών από την ημερομηνία λήξης της προθεσμίας υποβολής της ηλεκτρονικής αίτησης εγγραφής (δηλ. έως 14/11/2021).

Β) Σε περίπτωση που οι εγγραφέντες αποδειχθεί ότι έχουν συμπληρώσει λανθασμένο αριθμό ΑΜΚΑ ή αριθμό ταυτότητας ή έχει προκύψει μεταβολή των προσωπικών τους στοιχείων μετά τη συμμετοχή τους στις Πανελλαδικές Εξετάσεις (π.χ. αλλαγή επωνύμου ή αλλαγή ΑΔΤ κ.τ.λ.), θα δηλώσουν στην επισυναπτόμενη Υπεύθυνη Δήλωση τα ορθά στοιχεία τους.

Για οποιοδήποτε πρόβλημα ή διευκρίνιση, μπορούν οι φοιτητές/τριες να επικοινωνούν με τη Γραμματεία μέσω της προσωπικής τους διεύθυνσης ηλεκτρονικού ταχυδρομείου, στέλνοντας email στο : nursing@teiemt.gr ή καλώντας στα τηλέφωνα 2553025053 &2553025063.

ΚΑΛΗ ΑΚΑΔΗΜΑΪΚΗ ΧΡΟΝΙΑ!